REPUBLIKA SRBIJA

NARODNA SKUPŠTINA

Odbor za zdravlje i porodicu

18 Broj: 06-2/518-15

8. decembar 2015. godine

B e o g r a d

ZAPISNIK

32. SEDNICE ODBORAZA ZDRAVLjE I PORODICU

ODRŽANE 8. DECEMBRA 2015. GODINE

Sednica je počela u 9,00 časova.

Sednici je predsedavala prof. dr Slavica Đukić Dejanović, predsednik Odbora.

Sednici su prisustvovali članovi Odbora: dr Ninoslav Girić, prof. dr Mileta Poskurica, mr. dr Ljubica Mrdaković Todorović, dr Radoslav Jović, dr sci. med. Darko Laketić, dr Milan Latković, Milena Ćorilić i dr Ljiljana Kosorić.

Sednici Odbora prisustvovali su zamenici odsutnih članova Odbora: dr Dragana Barišić (dr Predrag Mijatović) i Aleksandar Peranović (dr Vesna Rakonjac).

Sednici nisu prisustvovali članovi Odbora: dr Branislav Blažić, prof. dr Milan Knežević, dr Aleksandar Radojević, Anamarija Viček, prof. dr Dušan Milisavljević i Srđan Kružević, kao ni njihovi zamenici.

Sednici su prisustvovli iz Ministarstva zdravlja: državni sekretar prof. dr Berislav Vekić, iz Republičkog fonda za zdravstveno osiguranje (RFZO): direktor Sektora za finansije Milka Nikodinović i zamenik direktora Sektora za finansije Dragan Matić, iz Ministarstva finansija: pomoćnik ministra u Sektoru za budžet Mirjana Čojbašić, viši savetnici: Olivera Ružić Poparić, Vera Radoičić i Mirjana Teovanović.

Na predlog predsednice Odbora, većinom glasova, usvojen je sledeći:

D n e v n i r e d

1. Razmatranje Predloga zakona o budžetu Republike Srbije za 2016. godinu, Razdeo 25 – Ministarstvo zdravlja, sa Predlogom odluke o davanju saglasnosti na Finansijski plan Republičkog fonda za zdravstveno osiguranje za 2016. godinu, koji je podnela Vlada;

2. Razno.

Pre prelaska na razmatranje dnevnog reda usvojen je bez primedaba Zapisnik 31. sednice Odbora koja je održana 26. novembra 2015. godine.

Prva tačka dnevnog reda – **Razmatranje Predloga zakona o budžetu Republike Srbije za 2016. godinu, Razdeo 25 – Ministarstvo zdravlja, sa Predlogom odluke o davanju saglasnosti na Finansijski plan Republičkog fonda za zdravstveno osiguranje za 2016. godinu, koji je podnela Vlada**

Predsednik Odbora, prof. dr Slavica Đukić Dejanović je podsetila da saglasno članu 173. Poslovnika Narodne skupštine, predlog budžeta mogu da razmatraju odbori Narodne skupštine u skladu sa svojim delokrugom i da izveštaje dostavljaju nadležnom Odboru za finansije. Takođe je obavestila prisutne da se na plenarnoj sednici razmatra i Predlog odluke o davanju saglasnosti na odluku o izmenama Finansijskog plana RFZO za 2015. godinu, za koji je nadležan Odbor za finansije, te je s tim u vezi predložila da predstavnici RFZO-a u okviru rasprave o prvoj tački dnevnog reda, informišu Odbor o izmenama koje su sadržane u tom predlogu akta.

Prof. dr Berislav Vekić je naveo da ukupan budžet Ministarstva zdravlja za 2016. godinu iznosi 13.871.945.000,00 dinara i da je u odnosu na budžet Ministarstva zdravlja za 2015. godinu uvećan za 10,11%, odnosno za 1.274.731.000,00 dinara. U strukturi Predloga zakona o budžetu Republike Srbije za 2016. godinu, sredstva Ministarstva zdravlja iznose 13.200.743.000,00 dinara, a opredeljena sredstva za Upravu za biomedicinu su u iznosu od 25.692.000,00 dinara; za Budžetski fonda za finansiranje Crvenog krsta u iznosu od 300.000.000,00; za Budžetski fond za lečenje oboljenja, stanja ili povreda koje se ne mogu uspešno lečiti u Republici Srbiji u iznosu od 345.510.000,00 dinara. Naveo je da je Ministarstvo zdravlja bilo u obavezi da planira, u skladu sa Uputstvom za pripremu budžeta Republike Srbije za 2016. godinu i 4.400.000.000,00 dinara za otpremnine za višak zaposlenih za 2016. godinu, kroz program racionalizacije. Potom je naveo sledeće izvore finansiranja budžeta - razdeo 25.0 - Ministarstvo zdravlja:

- Prihodi iz budžeta u iznosu od 11.684.888.000,00

- Dobrovoljni transferi od fizičkih i pravnih lica u iznosu od 103.000.000,00

- Primanja od inostranih zaduživanja u iznosu od 1.986.185.000,00

- Finansijska pomoć EU od 97.872.000,00.

Naglasio je da budžet Ministrstva zdravlja finansira sledećih pet glavnih programa:

* Uređenje i nadzor u oblasti zdravstva – 4,32% učešća u Budžetu Ministarstva zdravlja, što iznosi 570.747.000,00 dinara;
* Preventivna zdravstvena zaštita – 7,08% učešća u Budžetu, što iznosi 934.731.000,00 dinara;
* Razvoj kvaliteta i dostupnosti zdravstvene zaštite – 9,38% učešća u Budžetu, što iznosi 1.238.812.000,00 dinara;
* Podrška udruženjima i organizacijama – 0,14% učešća u Budžetu, što iznosi 19.000.000,00 dinara;
* Razvoj infrastrukture zdravstvenih ustanova – 25,67% učešća u Budžetu, što iznosi 3.389.453.000,00 dinara;
* Transferi RFZO-u od 53,39% učešća u Budžetu, što iznosi 7.048.000,00 dinara.

Istakao je da se u okviru 10 programskih aktivnosti i 8 projekata, za svrhe javnog zdravlja u funkciji Instituta za javno zdravlje Republike Srbije „Dr Milan Jovanović Batut“ izdvojeno 150.000.000,00 dinara; za Javno zdravlje u funkciji instituta i zavoda za javno zdravlje 685.000.000,00 dinara; za podsticanje aktivnosti na omasovljavanju dobrovoljnog davalaštva krvi u Republici Srbiji 27.000.000,00; za javno zdravlje u funkciji Instituta za virusologiju, vakcine i serume „Torlak“ 5.000.000,00 dinara; za javno zdravlje u funkciji Zavoda za antirabičnu zaštitu „Luj Paster“, Novi Sad 1.500.000,00 dinara; za Kancelariju za prevenciju malignih bolesti 7.000.000,00 dinara; za Kancelariju za kontrolu duvana na prevenciji bolesti nastalih kao posledica pušenja 2.000.000,00; za podršku sprovođenju Nacionalnog programa onkološke zdravstvene zaštite „Srbija protiv raka“ 8.000.000,00, u okviru koga je planirana donacija Alfa banke u iznosu od 3.000.000,00 dinara; za podršku sprovođenja Nacionalnog programa kardiološke zdravstvene zaštite 6.000.000,00 dinara; za sprovođenje Akcionog plana o zdravstvenoj zaštiti Roma 32.131.000,00; za detekciju virusa Zapadnog Nila u populacijama komaraca na teritoriji Republike Srbije izdvojeno je 1.000.000,00 dinara; za detekciju izazivača Lajmske bolesti i virusnog krpeljskog encefalitisa na populaciji krpelja 1.000.000,00 dinara; za edukaciju lekara primarne zdravstvene zaštite za rano otkrivanje bolesnika sa astmom i hroničkom opstruktivnom bolesti pluća u Srbiji 1.000.000,00 dinara; za ranu detekciju i prevenciju tipa 2 dijabetesa na primarnom nivou zdravstvene zaštite u Rebublici Srbiji 1.000.000,00 dinara; za Program sprečavanja slepila kod dece u Republici Srbiji u iznosu od 1.000.000,00 dinara; za telefonsko savetovalište „Halo bebe“ u iznosu od 3.600.000,00 dinara; za jačanje kapaciteta nacionalne referentne labaratorije za tuberkulozu u iznosu od 1.000.000,00 dinara; za unapređenje prevencije oboljenja humanim papiloma virusom u iznosu od 1.500.000,00 dinara. Na programu razvoja kvaliteta i dostupnosti zdravstvene zaštite u ukupnom iznosu od 1.238.812,00 dinara obuhvaćeno je 10 projekata a to su zdravstvena zaštita lica na izdržavanju kazne zatvora i pružanja hitne medicinske pomoći osobama nepoznatog prebivališta i licima koja ovo pravo ne ostvaruju na drugačiji način u iznosu od 20.000.000,00 dinara, unapređenje kvaliteta rada Odeljenja za tipizaciju tkiva u sprovođenju zdravstvene zaštite od opšteg interesa u iznosu od 3.000.000,00 dinara, unapređenje zdravstvene zaštite obolelih od hemofilije i drugih urođenih koglopatija Instituta za transfuziju krvi od 1.000.000,00 dinara, obezbeđivanje uslova za transplataciju organa kod odraslih 3.000.000,00 dinara, obezbeđivanje uslova za transplataciju matičnih ćelija hemaopotezu kod dece, izgradnju i opremanje banke krvi pupčanika i sterilnog bloka u iznosu od 15.000.000,00 dinara, Projekat „Razvoj zdravstva“ 2 od 986.185.000,00 dinara, koji se finansira od Međunarodne banke za obnovu i razvoj, IPA 2010. godine, za razvoj službi palijativnog zbrinjavanja od 17.940.000,00 dinara, Projekat izvršenja mera bezbednosti obaveznog psihijatrijskog lečenja i čuvanja u zdravstvenim ustanovama, obaveznog lečenja alkoholizma i zavisnika od droga 80.000.000,00 dinara, Projekat „Održivost programa substitucije u Republici Srbiji“ od 1.000.000,00 dinara, IPA 2013. Progres u iznosu od 111.687.000,00 dinara, od čega je finansijska pomoć EU 97.872.000,00 dinara a iz Budžeta 13.815.000,00 dinara i ta sredstva su namenjena za izgradnju bolnica u Vranju i Novom Pazaru, Program Podrška udruženjima i organizacijama u ukupnom iznosu od 19.000.000,00 dinara i ovde imamo podsticajne aktivnosti stručnih organizacija, saveta i udruženja od 4.000.000,00 dinara i javna ovlašćenja poverena Crvenom krstu od 15.000.000,00 dinara, programi razvoja infrastrukture zdravstvenih ustanova od 3.389.453,00 dinara a u okviru koga je izdvojeno za izgradnju i opremanje zdravstvenih ustanova u državnoj svojini, čiji je osnivač Republika Srbija, iznos od 1.400.000,00 dinara a za 2015. godinu je izdvojeno za ove namene 745.800.000,00 dinara, izgradnja i opremanje zdravstvenih ustanova na lokalnom nivou 20.000.000,00 dinara, rekonstrukcija kliničkih centara Beograd, Kragujevac, Niš i Novi Sad u iznosu od 1.614.235.000,00 dinara, informatizacija zdravstvenog sistema u jedinstveni informacioni sistem 355.2018.000,00 dinara, transfer ka RFZO-u je u ukupnom iznosu od 7.048.000.000,00 dinara a od toga za lica koja se smatraju osiguranicima po članu 22. stav 1. Zakona o zdravstvenom osiguranju obezbeđeno je 668.000.000,00 dinara, naknade zarada u slučaju privremene sprečenosti za rad zbog bolesti ili komplikacija u vezi sa održavanjem trudnoće od 1.380.000.000,00 dinara, zdravstvena zaštita lica obolelih od retkih bolesti je 600.000.000,00 dinara i istakao je da je ovde napravljen najveći pomak u odnosu na 2015. godinu kada je bilo izdvojeno 335.322.000,00 dinara i otpremnine za višak zaposlenih u zdravstvenim ustanovama od 4.400.000.000,00 dinara, a za ove namene u 2015. godini izdvojeno je 2.300.000.000,00 dinara. Ukupan transfer ka RFZO-u biće uvećan za 2016. godinu u odnosu na 2015. godinu, za 2.494.918.000,00 dinara i iznosiće 7.048.000.000,00 dinara, Upravi za biomedicinu biće transferisano 25.692.000,00 dinara, Budžetskom fondu za finansiranje Crvenog krsta Srbije 300.000.000,00 dinara, Budžetskom fondu za lečenje oboljenja, stanja i povreda koje se ne mogu uspešno lečiti u Republici Srbiji iznos od 245.510.000,00 dinara, a dobrovoljni transferi od fizičkih i pravnih lica u iznosu od 100.000.000,00 dinara.

Mirjana Čojbašić, pomoćnik ministra u Sektoru za budžet Ministarstva finansija, naglasila je da je Predlog zakona o budžetu za 2016. godinu, urađen u skladu sa programskom strukturom i istakla da upravo treba i govoriti o programima koji se finansiraju i o indikatorima i realizacijom programa u skladu sa Zakonom o budžetu. Predlog zakona o budžetu za 2016. godinu je pripremljen i zasniva se na ostvarenim makroekonomskim i fiskalnim rezultatima za period januar-septembar 20015. godine i projekcijama za 2016. godinu, revidiranim procenama međunarodnih institucija, prvenstveno Međunarodnog monetarnog fonda, zatim na merama fiskalne konsolidacije i planu strukturnih reformi, koje obezbeđuju stabilnost javnih finansija i privredni rast. Ministarsvu zdravlja su opredeljena veća sredstva za 2016. godinu u odnosu na 2015. godinu, imajući u vidu značaj i potrebu da se u većoj meri finasiraju zdravstvene ustanove i unapređuje sistem zdravlja. Povećan je transfer ka licima koji se smatraju osiguranicima iz člana 22. Zakona o obaveznom zdravstvenom osigaranju, povećan je transfer za nabavku lekova za pacijente obelele od retkih bolesti, kao i deo za kapitalne investicije. Za 2016. godinu je planiran i rast zarada zaposlenih za 3% u oblasti zdravstvene zaštite. Sa razdela Ministarstva finansija planiran je transfer ka RFZO-u za isplatu prava na zdravstvenu zaštitu u iznosu od 20.900.000.000,00 dinara i 300.000.000,00 dinara po osnovu doprinosa za zdravstveno osiguranje za određena preduzeća u procesu privatizacije. Ministarstvo finansija je u saradnji sa Ministarstvom zdravlja i RFZO pokušalo na najbolji način da sagleda sve potrebe i da opredeli sredstva koja će omogućiti normalno funkcionisanje i izvestan rast. Takođe je istakla da je Ministarstvo zdravlja, imajući u vidu potrebu da budžet bude rodno senzitivan, prvi put ove godine opredelilo jedan program sa indikatorima vezanim za rodnu senzibilnost a to je Program podrške sprovođenju nacionalnog programa onkološke zdravstvene zaštite „Srbija protiv raka“, gde je utvrđen indikator obuke kod žena za rano otkrivanje karcinoma grlića materice.

Milka Nikodinović, direktor Sektora za finansije u RFZO, naglasila je da je prema Finansijskom planu za 2016. godinu, RFZO predvideo iznos od 219.600.000.000,00 dinara, od čega su prihodi od doprinosa 135.100.000.000,00 dinara a transferi iz Budžeta u iznosu od 28.200.000.000,00 dinara, i to od Ministarstva finansija 21.152.000.000,00 dinara a od Ministarstva zdravlja 7.048.000.000,00. Na takav način, sa ovakvim parametrima je utvrđen preostali deo prihoda do visine od 219.600.000.000,00 dinara koji će se obezbediti uplatom doprinosa organizacija obaveznog socijalnog osiguranja u skladu sa zakonom u visini od 53.000.000.000,00 dinara a preostali iznos do 219.600.000.000,00 se odnosi na druge prihode koji se osvaruju u RFZO. Rashodi su predviđeni za: naknade osiguranim licima zbog privremene sprečenosti za rad posle 31. dana, naknade za putne troškove osiguranicima u vezi sa ostvarivanjem prava na zdravstvenu zaštitu i troškovi sprovođenja zdravstvenog osiguranja. Uz konsultaciju sa Ministarstvom zdravlja i Ministarstvom finansija, rok za za zamenu zdravstvenih isprava produžen je do kraja 2017. godine, tako da se polovina sredstava od 2.400.000.000,00 dinara koristi u 2016. a polovina u 2017. godini. U strukturi rashoda najveće učešće imaju troškovi zdravstvene zaštite od 93% i iznose 204.000.000.000,00 dinara a u odnosu na 2015. godinu troškovi za nabavku lekova i drugih imputa koji su neophodni zdravstvenim ustanovama su ostala nepromenjena. Povećanje od 1.300.000.000,00 dinara odnosi se na povećanje troškova za nabavku lekova sa liste C koji se koriste za lečenje teških bolesti i povećanje od 80.000.000,00 dinara odnosi se na upućivanje osiguranih lica na lečenje u inostranstvo. Otpremnine su takođe uvećane za 2.100.000.000,00 dinara u odnosu na 2015. godinu.

Prof. dr Mileta Poskurica je naglasio da ga zanimaju tehnički aspekti finansiranja projekata, kako se aplicira za projekte, ko određuje koji programi dobijaju podršku, kome se podnose izveštaji. Takođe je postavio i pitanje da li se zna broj zaposlenih koji su višak ili manjak u zdravstvenim organizacijama, s obzirom da imamo iznos od 4.400.000.000,00 dinara koji je određen za otpremnine i da li se zna bar krajnji rok kada će se utvrditi tačan broj zaposlenih koji će biti obuhvaćeni racionalizacijom. Osvrnuo se i na pitanja vezana za nabavke, s obzirom da će od narednog perioda ustanove same moći da sprovode nabavke koje su potrebne, npr za dijalizu, i neće biti neophodno da se nabavke sprovode centralizovano, te da li to znači da će same zdravstvene ustanove moći da se opredeljuju za vrste dijaliznih procesa, imajući u vidu da su cene različite i da ne postoje jasne medicinske preporuke zašto su neke skuplje metode u prednosti nad jeftinijim metodama.

Prof. dr Berislav Vekić je pojasnio da se u pogledu programske politike, prvo aplicira sa projektom od nacionalnog značaja kako bi taj projekat bio odobren, o čemu odlučuje stručna komisija. Finansijska sredstva se prebacuju po izvršenim aktivnostima, s tim da se mesečni izveštaji dostavljaju Sektoru za javno zdravlje Ministarstva zdravlja i da se svaki dinar kontroliše. Odgovorio je da u pogledu racionalizacije broja zaposlenih, Ministarstvo zdravlja treba do kraja godine da izvrši korekciju kadrovskih planova sistematizacijama unutar ustanova i da broj od 2. 400 zaposlenih, od kojih je 496 iz domena stomatoligije, a ostalo su nemedicinski radnici, koje kroz obezbeđena sredstva u budžetu za 2015. godinu u izosu od 2.300.000.000,00 dinara, treba isplati kao tehnološki višak. Plan vezan za racionalizaciju za 2016. i 2017. godinu, koji je sačinjen u saradnji sa Ministarstvom za državnu upravu i lokalnu samoupravu, je da i naredne dve godine bude smanjen broj zaposlenih za po 5%.

Mirjana Čojbašić je podsetila da je 7. decembra 2015. godine bila prezentacija Portala Narodne skupštine koja je vezana za dostupnost informacija o javnim finansijama i da je tu mogućnost uvida u mesečno izveštavanje svih rashoda budžetskih korisnika.

Milka Nikodinović je naglasila da postoji Pravilnik o standardima za svaku vrstu dijalize koji donosi RFZO, na osnovu rada stručnih komisija. Takođe, Pravilnik o cenama dijaliznog materijala određen je kao akt koji donosi RFZO i svi troškovi dijalize po vrstama i materijalima do visine utvrđene u ovom aktu mogu biti priznati u RFZO-u. Dužnost RFZO-a je da obezbedi sredstva i ako se do kraja godine poveća broj dijaliznih lica ili se promeni cena dijaliznog materijala.

Dr Radoslav Jović je istakao činjenicu da i ovim Predlogom budžeta za 2016. godinu Vlada Republike Srbije potvrđuje svoje opredeljenje i doslednost da uredi finansijski sistem u Republici Srbiji. Finansijska sredstva koja su opedeljena Ministarstvu zdravlja su veća nego za prethodnu godinu za 10,11% i dobar deo sredstava se odnosi na prevenciju što je od izuzetne važnosti. Ministarstvo zdravlja je uočilo i sve veće potrebe za palijativnim zbrinjavanjem stanovništva, s obzirom da smo jedna od najstarijih nacija u Evropi. Sredstva koja su opredeljena za otpremnine govore o tome da ostajemo na kursu promene strukture zaposlenih unutar sistema zdravstvene zaštite i da je vreme da se na zaposlene koji daju stručne usluge, obrati više pažnje.

Prof. dr Slavica Đukić Dejanović je zahvalila u ime svih prisutnih, a posebno žena, na razumevanju pitanja rodne senzitivnosti i finansijske podrške programima koji u sebi nose ovakve parametre.

Nakon rasprave, Odbor je, u skladu sa članom 173. Poslovnika Narodne skupštine, odlučio jednoglasno da predloži Odboru za finansije, republički budžet i kontrolu trošenja javnih sredstava **da prihvati** Predlog zakona o budžetu Republike Srbije za 2016. godinu, Razdeo 25 - Ministarstvo zdravlja, sa Predlogom odluke o davanju saglasnosti na Finansijski plan Republičkog fonda za zdravstveno osiguranje za 2016. godinu, koji je podnela Vlada.

Za izvestioca Odbora na sednici Odbora za finansije, republičkog budžeta i kontrole trošenja javnih sredstava, određena je prof. dr Slavica Đukić Dejanović, predsednik Odbora.

Druga tačka dnevnog reda **– Razno**

Povodom ove tačke dnevnog reda nije bilo predloga ni sugestija.

Sednica je završena u 9,55 časova.

SEKRETAR PREDSEDNIK

Božana Vojinović Prof. dr Slavica Đukić Dejanović